**POGOJI ZA VPIS**

***Športni dosežki*** so posebni pogoj za vpis **v športni oddelek programa Gimnazija**

Kandidati morajo biti registrirani športniki/športnice, kar je razvidno iz uradne Evidence registriranih in kategoriziranih športnikov in morajo predložiti potrdilo nacionalne panožne športne zveze, ki vsebuje: izjavo trenerja o sodelovanju s športnim koordinatorjem in podatke o doseženih športnih rezultatih kandidata **v zadnjih dveh letih**. Na podlagi dokazil in opravljenega pogovora s kandidati šola **izda potrdilo o izpolnjevanju posebnih pogojev za vpis v športni oddelek.**

V primeru omejitve vpisa v program Gimnazija (športni oddelek) se upoštevajo **še športni dosežki, na podlagi katerih se kandidate razvrsti v statuse A, B in C:**

**Status A**

* **vsi kategorizirani športniki** v skladu z zakonom, ki ureja področje športa, oz. tisti, ki v času do izvedbe prvega kroga izbirnega postopka dosežejo rezultat, ki je pogoj za pridobitev naziva kategoriziranega športnika;
* **individualne športne panoge**: športniki, ki v olimpijskih športih panogah na uradnih državnih prvenstvih dosegajo uvrstitve od 1. do 5. mesta v svoji disciplini in svoji starostni kategoriji, ali rekorderji ali športniki, ki dosegajo uvrstitve od 1. do 5. mesta na razvrstitveni lestvici nacionalne panožne športne zveze;
* **kolektivne športne panoge**: športniki, ki
	+ so člani državnih reprezentanc v olimpijskih športnih panogah;
	+ so člani uradnih državnih reprezentanc in jih nacionalna panožna športna zveza določi za zelo perspektivne (pri tem upošteva številčne kvote za športnike posamezne kolektivne športne panoge, ki so navedene v »Pogojih, pravilih in kriterijih za registriranje in kategoriziranje športnikov v Republiki Sloveniji«);

**Status B**

* **individualne športne panoge**:
	+ športniki, ki v neolimpijskih športnih panogah na uradnih državnih prvenstvih dosegajo uvrstitve od 1. do 3. mesta v svoji disciplini in svoji starostni kategoriji, ali rekorderji ali športniki, ki dosegajo uvrstitve od 1. do 3. mesta na razvrstitveni lestvici nacionalne panožne športne zveze;
	+ športniki, ki v olimpijskih športnih panogah na uradnih državnih prvenstvih dosegajo uvrstitve od 6. do 10. mesta v svoji disciplini in svoji starostni kategoriji, ali športniki, ki dosegajo uvrstitve od 6. do 10. mesta na razvrstitveni lestvici nacionalne panožne športne zveze;
* **kolektivne športne panoge:**
	+ športniki, člani ekipe, ki so v olimpijskih športih panogah na uradnih državnih prvenstvih dosegli 1. do 5. mesto;
	+ športniki, ki so člani državnih reprezentanc v neolimpijskih športnih panogah, oziroma so člani ekipe, ki je na uradnem državnem prvenstvu osvojila 1. do 5. mesto;

**Status C**Vsi športniki, ki ne izpolnjujejo meril za status A ali B, pri čemer imajo prednost športniki v športnih panogah, ki so uvrščene v prve štiri razrede razvrstitve športnih panog v razrede, ministrstva, pristojnega za šport.

**Na podlagi dokazil in opravljenega pogovora z učenci in dijaki šola izda potrdilo o izpolnjevanju posebnih pogojev za vpis v športni oddelek.**

Učenci, ki se bodo prijavljali v program **Gimnazija (športni oddelek),** morajo šoli, najkasneje do **4. marca 2021,** posredovati naslednja dokazila:

* **zdravniško potrdilo osebnega zdravnika ali potrdilo o rednem preventivnem pregledu kandidata v zadnjem letu ali potrdilo zdravnika specialista medicine dela in športa**, iz katerega je razvidno, da ni zdravstvenih ovir za izobraževanje po programu in da je kandidat sposoben prenašati večje napore na treningih in tekmovanjih; ( Za III. Gimnazijo Maribor zdravniška potrdila izdaja dr. Mamula 02 , tel. št. 22 86 526 )
* b) **izpolnjen posebni obrazec**, **na katerem nacionalna panožna športna zveza potrdi**, da je kandidat pri njej registriran in da tekmuje v uradnem tekmovanju te športne zveze ter, da po športnih dosežkih skladno z merili za izbiro kandidatov sodi v športni oddelek;
* c) **s strani društva ali kluba potrjen izpolnjeni posebni obrazec** in **izjavo trenerja** o sodelovanju s športnim koordinatorjem, **podatki o perspektivnosti** mladega športnika (ki zajemajo tudi podatke o telesnem in gibalnem razvoju), podatki o **programu treniranja** **in tekmovanj**, o **športnih ciljih** in kandidatovih **najboljših rezultatih**;
* d) **potrdilo Olimpijskega komiteja Slovenije** – združenja športnih zvez o dodelitvi in trajanju naziva, **če ga kandidat ima**.

Obrazci za prijavo so na voljo na spletnih straneh ministrstva na naslovu:

 [**https://www.gov.si/teme/vpis-v-srednjo-solo/**](https://www.gov.si/teme/vpis-v-srednjo-solo/)

MERILA ZA IZBOR KANDIDATOV

V primeru omejitve vpisa se poleg običajnih meril, ki veljajo za izbor kandidatov v programu gimnazije, dodajo točkam za učni uspeh točke za športne dosežke, opredeljene s statusi:

* Status A + 10 točk
* Status B + 5 točk